
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1365 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 1.744 πυροσβέστες 
πενταετούς υποχρέωσης, των οποίων η θητεία 
ανανεώθηκε για πέντε (5) έτη. 

2 Τροποποίηση της αριθ. 2944/2014 κοινής υπουρ¬ 
γικής απόφασης «Σύστημα Πιστοποίησης Αρχι¬ 
κής Επαγγελματικής Κατάρτισης των αποφοίτων 
των Ινστιτούτων Επαγγελματικής Κατάρτισης 
(Ι.Ε.Κ.) και των Σχολών Επαγγελματικής Κατάρτι- 
σης (Σ.Ε.Κ.)». 

3 Λειτουργία Καλλιτεχνικών Γενικών Λυκείων. 


ΑΠΟΦΑΣΕΙΣ 

Αριθ. 12117 οικ. Φ.105 .6 (1) 

Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 1.744 πυροσβέστες 
πενταετούς υποχρέωσης, των οποίων η θητεία 
ανανεώθηκε για πέντε (5) έτη. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 90 του π.δ. 63/2005 (Α' 98) «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

β. Του ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις» (Φ.Ε.Κ. 112 
τ. Α725-5-1998). 

γ.Του ν. 3938/2011 «Σύσταση Γραφείου Αντιμετώπισης 
Περιστατικών Αυθαιρεσίας στο Υπουργείο Προστασίας 
του Πολίτη και άλλες διατάξεις» (61 τ. Α731-3-2011), 
όπως τροποποιήθηκε και ισχύει σήμερα. 

δ. Του άρθρου 77 παρ. 3 του ν. 4270/2014 (Α' 143) 
«Αρχές Δημοσιονομικής Διαχείρισης». 

ε.Του άρθρου 20 του κεφαλαίου Β' του ν. 4354/2015 
«Διαχείριση των μη εξυπηρετούμενων δανείων, μι- 


σθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων» (Α' 176/16-12-2015). 

στ.Του άρθρου 13 του ν. 4455/23-2-2017 «Εθνικό Μη¬ 
τρώο Φορτοεκφορτωτών, Εθνικό Μητρώο Ιδιωτικών Φο¬ 
ρέων Κοινωνικής Φροντίδας και άλλες διατάξεις». 

ζ. Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

η. Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 20). 

θ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

ι.Της αριθ. Υ173/4-11-2016 απόφασης Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β' 3610). 

κ. Τις διατάξεις της αριθ. Υ186/10-11-2016 (Β' 3671) 
«Ανάθεση αρμοδιοτήτων στον Αναπληρωτή Υπουργό 
Εσωτερικών, Νικόλαο Τόσκα». 

κα. Τις διατάξεις της αριθ. 7190/21-10-2015 (Υ.Ο.Δ.Δ. 
755/22-10-2015) «Διορισμός του Γενικού Γραμματέα 
Πολιτικής Προστασίας του Υπουργείου Εσωτερικών και 
Διοικητικής Ανασυγκρότησης». 

κβ. Του άρθρου 23 του π.δ. 210/1992 (Φ.Ε.Κ. 99 τ. Α' 
16-6-1992) «Κωδικοποίηση διατάξεων π.δ. του Κανονι¬ 
σμού Εσωτερικής Υπηρεσίας Πυροσβεστικού Σώματος». 

κγ. Της αριθ. 33/30-5-1997 Π.Υ.Σ. «Τροποποίηση και 
αναμόρφωση της αριθ. 88/2-8-1995 Π.Υ.Σ και προσαρ¬ 
μογή της στις διατάξεις του ν. 470/1997 (Α' 109) από 
30-5-1997). 

κδ.Την αριθ. 2/1757/0026/10-01-2017 (Β' 17) απόφα¬ 
ση Αναπληρωτή Υπουργού Οικονομικών με θέμα «Καθο¬ 
ρισμός δικαιολογητικών για την καταβολή αποζημίωσης 
για υπερωριακή, νυχτερινή, Κυριακών και εξαιρέσιμων 
ημερών εργασίας». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 365/20.04.2018 


2. Την αριθ. πρωτ. 34671 οικ. Φ.300.2/28-7-2011 από¬ 
φαση Αρχηγού Π.Σ. «Προκήρυξη Διαγωνισμού για την 
πρόσληψη στο Πυροσβεστικό Σώμα, τεσσάρων χιλιάδων 
(4.000) πυροσβεστών πενταετούς υποχρέωσης». 

3. Την αριθ. πρωτ. 9531 οικ. Φ.300.2/13-2-2017 από¬ 
φαση Αρχηγού Π.Σ. για ανανέωση της θητείας 1466 Πυ¬ 
ροσβεστών Πενταετούς Υποχρέωσης στο Π.Σ. για πέντε 
(5) έτη. 

4. Την αριθ. πρωτ. 10832 οικ. Φ.200.2/20-2-2017 με την 
οποία κοινοποιήθηκε το πρακτικό της 3ης Συνεδρίασης 
του Πρωτοβάθμιου Συμβουλίου Κρίσεως για μονιμοποί¬ 
ηση κατώτερων οργάνων ΠΣ του έτους 2017. 

5. ΤηνΔΙΠΠ/Φ.ΕΓΚΡ. 12/33/01 13901/14-07-2011 από¬ 
φαση της Επιτροπής της πράξης του Υπουργικού Συμ¬ 
βουλίου 33/06, σχετικά με έγκριση για την κίνηση των δι¬ 
αδικασιών πλήρωσης θέσεων πυροσβεστών πενταετούς 
υποχρέωσης στο Πυροσβεστικό Σώμα του Υπουργείου 
Προστασίας του Πολίτη. 

6. Την αριθ. 8000/1/2018/25-α'/4-4-2018 εισήγηση 
του Γενικού Διευθυντή Οικονομικών και Επιτελικού 
Σχεδιασμού (στο πρώην ΥΔΤ και Π.τ.Π.) του Υπουργείου 
Εσωτερικών. 

7. Το γεγονός ότι οι πυροσβέστες πενταετούς υποχρέω¬ 
σης, συνολικού αριθμού 1.744 ατόμων, που προσελήφθη- 
σαν αρχικά το έτος 2012 με σχέση εργασίας Δημόσιου Δι¬ 
καίου για πενταετή θητεία, και στις 9-2-2017 παρατάθηκε 
για επιπλέον πέντε (5) έτη η θητεία τους, υποχρεούνται 
λόγω της ειδικής φύσεως του πυροσβεστικού έργου και 
των αυξημένων υπηρεσιακών αναγκών, να απασχολού¬ 
νται υπερωριακά, να εργάζονται κατά τις νυχτερινές ώρες 
καθώς και τις Κυριακές και εξαιρέσιμες ημέρες, έως και 
την 31 η Δεκεμβρίου 2018, αποφασίζουμε: 

1 .Την καθιέρωση υπερωριακής εργασίαςτου ανωτέρω 
προσωπικού, συνολικού αριθμού 1.744 πυροσβεστών 
πενταετούς υποχρέωσης, για χρονικό διάστημα από τη 
δημοσίευση της παρούσας έως και την 31 η Δεκεμβρίου 
2018, ως ακολούθως: 

1.1 Μέχρι εκατόν είκοσι (120) ώρες συνολικά ο καθένας 
από τους πυροσβέστες πενταετούς υποχρέωσης του Αε- 
ρομεταφερόμενου Πεζοπόρουτμήματοςτης 1 ης ΕΜΑΚ. 
(Σύνολο 4.920 ώρες για 41 άτομα). 

1.2 Μέχρι εβδομήντα πέντε (75) ώρες συνολικά ο κα¬ 
θένας από τους πυροσβέστες πενταετούς υποχρέωσης 
του Αερομεταφερόμενου Πεζοπόρου τμήματοςτης 2ης 
ΕΜΑΚ. (Σύνολο 1.200 ώρες για 16 άτομα). 

1.3 Μέχρι σαράντα πέντε ώρες (45) ώρες συνολικά ο 
καθένας από τους πυροσβέστες πενταετούς υποχρέω¬ 
σης των Αερομεταφερόμενων Πεζοπόρων Τμημάτων της 
3ης ΕΜΑΚ, 6ης ΕΜΑΚ, 7ης ΕΜΑΚ και της Π.Υ.Τριπόλεως. 

(Σύνολο 1.710 ώρες για 38 άτομα). 

1.4 Μέχρι τριάντα (30) ώρες ο καθένας, για όλους τους 
υπόλοιπους πυροσβέστες πενταετούς υποχρέωσης που 
υπηρετούν στα λοιπά Αερομεταφερόμενα Πεζοπόρο κα¬ 
θώς και στις Πυροσβεστικές Υπηρεσίες και Κλιμάκια που 
στελεχώνουν τόσο 24ωρο όσο και 16ωρο περιπολικό. 

(Σύνολο 49.470 ώρες για 1.649 άτομα). 

2. Την καθιέρωση νυχτερινής εργασίας κατά τις ερ¬ 
γάσιμες ημέρες προς συμπλήρωση του υποχρεωτικού 
ωραρίου του ανωτέρω προσωπικού, συνολικού αριθμού 


1.744 πυροσβεστών πενταετούς υποχρέωσης, για χρονι¬ 
κό διάστημα από τη δημοσίευση της παρούσας έως και 
την 31 η Δεκεμβρίου 2018, ως ακολούθως: 

2.1 Μέχρι διακόσιες (200) ώρες συνολικά ο καθένας 
από τους πυροσβέστες πενταετούς υποχρέωσης του Αε¬ 
ρομεταφερόμενου Πεζοπόρου τμήματοςτης 1ης ΕΜΑΚ. 

(Σύνολο 8.200 ώρες για 41 άτομα). 

2.2 Μέχρι εκατόν εξήντα (160) ώρες συνολικά ο καθένας 
από τους πυροσβέστες πενταετούς υποχρέωσης του Αε¬ 
ρομεταφερόμενου Πεζοπόρου τμήματος της 2ης ΕΜΑΚ. 

(Σύνολο 2.560 ώρες για 16 άτομα). 

1.4 2.3 Μέχρι εκατόν πενήντα δύο (152) ώρες συνολικά 
ο καθένας από τους πυροσβέστες πενταετούς υποχρέω¬ 
σης των Αερομεταφερόμενων Πεζοπόρων Τμημάτων της 
3ης ΕΜΑΚ, 6ης ΕΜΑΚ, 7ης ΕΜΑΚ και της Π.Υ.Τριπόλεως. 

(Σύνολο 5.776 ώρες για 38 άτομα). 

2.4. Μέχρι εκατόν τέσσερις (104) ώρες ο καθένας, 
από τους πυροσβέστες πενταετούς υποχρέωσης που 
υπηρετούν στα λοιπά Αερομεταφερόμενα Πεζοπόρα 
καθώς και στις Πυροσβεστικές Υπηρεσίες και Κλιμάκια 
που στελεχώνουν 24ώρο περιπολικό. 

(Σύνολο 104.000 ώρες για 1.000 άτομα). 

2.5 Μέχρι πενήντα έξι (56) ώρες, ο καθένας από τους 
πυροσβέστες πενταετούς υποχρέωσης που υπηρετούν 
σε Υπηρεσίες που δεν στελεχώνουν περιπολικά σε 
24ωρη βάση, κατά την αντιπυρική περίοδο και παρα¬ 
μένουν σε αυτές μετά τη λήξη της. 

(Σύνολο 36.344 ώρες για 649 άτομα). 

3. Την καθιέρωση εργασίας κατά τις Κυριακές και εξαι¬ 
ρέσιμες ημέρες, προς συμπλήρωση του υποχρεωτικού 
ωραρίου: 

3.1 Μέχρι εκατόν ογδόντα (180) ώρες συνολικά ο καθέ¬ 
νας από τους πυροσβέστες πενταετούς υποχρέωσης του 
Αερομεταφερόμενου Πεζοπόρου τμήματος της 1 ης ΕΜΑΚ. 

(Σύνολο 7.380 ώρες για 41 άτομα). 

3.2 Μέχρι εκατόν πενήντα (150) ώρες συνολικά ο καθέ¬ 
νας από τους πυροσβέστες πενταετούς υποχρέωσης του 
Αερομεταφερόμενου Πεζοπόρου τμήματος της 2ης ΕΜΑΚ. 

(Σύνολο 2.400 ώρες για 16 άτομα). 

1.5 3.3 Μέχρι εκατόν τριάντα πέντε (135) ώρες συ¬ 
νολικά ο καθένας από τους πυροσβέστες πενταετούς 
υποχρέωσης των Αερομεταφερόμενων Πεζοπόρων 
Τμημάτων της 3ης ΕΜΑΚ, 6ης ΕΜΑΚ, 7ης ΕΜΑΚ και της 
Π.Υ.Τριπόλεως. 

(Σύνολο 5.130 ώρες για 38 άτομα). 

3.4 Μέχρι εκατόν τριάντα πέντε (135) ώρες συνολικά 
ο καθένας από τους πυροσβέστες πενταετούς υποχρέ¬ 
ωσης που υπηρετούν στα λοιπά Αερομεταφερόμενα Πε¬ 
ζοπόρα καθώς και στις Πυροσβεστικές Υπηρεσίες και 
Κλιμάκια που στελεχώνουν 24ωρο περιπολικό. 

(Σύνολο 135.000 ώρες για 1.000 άτομα). 

3.5 Μέχρι εκατόν τριάντα πέντε (135) ώρες συνολικά 
ο καθένας από τους πυροσβέστες πενταετούς υποχρέω¬ 
σης που υπηρετούν σε Υπηρεσίες που δεν στελεχώνουν 
περιπολικά σε 24ωρη βάση, κατά την αντιπυρική περίο¬ 
δο και παραμένουν σε αυτές μετά τη λήξη της. 

(Σύνολο 87.615 ώρες για 649 άτομα). 

4.0 συνολικός αριθμός ωρών για 1.744 πυροσβέστες 
πενταετούς υποχρέωσης που θα απασχοληθούν υπερω- 




Τεύχος Β' 1365/20.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ριακά, νυχτερινά, Κυριακές και εξαιρέσιμες κατά τα ως 
άνω οριζόμενα, ανέρχεται στις τετρακόσιες πενήντα μία 
χιλιάδες επτακόσιες πέντε ώρες (451.705) ώρες. 

5. Οι δαπάνες που θα προκληθούν για την αποζημίωση 
υπερωριακής εργασίας, νυχτερινής εργασίας, εργασίας 
Κυριακών και εξαιρέσιμων μέχρι 451.705 ώρες συνολικά 
για 1.744 πυροσβέστες πενταετούς υποχρέωσης ανέρ¬ 
χονται στο ποσό των 1.190.829,39 € και θα καλυφθούν 
από τις πιστώσεις του προϋπολογισμού του Υπουργείου 
Εσωτερικών/Αρχηγείο Πυροσβεστικού Σώματος με Ε.Φ. 
07-420 υπό ΚΑΕ0511 και 0512 οικονομικού έτους 2018. 

6. Τυχόν υπόλοιπα του ανωτέρου αναφερόμενου χρό¬ 
νου εργασίας, για όλες τις περιπτώσεις που περιλαμβά¬ 
νονται στις παρ. 1,2 και 3 της παρούσας, δύνανται: 

α. να απορροφηθούν από τις Υπηρεσίες μετά τη λήξη 
της αντιπυρικής περιόδου και 

β. να μεταφερθούν και σε άλλες Υπηρεσίες του Σώ¬ 
ματος λόγω μετακίνησης των εν λόγω πυροσβεστών 
πενταετούς υποχρέωσης μετά τη λήξη της αντιπυρικής 
περιόδου έτους 2018, εφόσον ειδικοί υπηρεσιακοί λόγοι 
το επιβάλλουν. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2018 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθ. ΚΙ 757072 (2) 

Τροποποίηση της αριθ. 2944/2014 κοινής υπουρ¬ 
γικής απόφασης «Σύστημα Πιστοποίησης Αρχι¬ 
κής Επαγγελματικής Κατάρτισης των αποφοίτων 
των Ινστιτούτων Επαγγελματικής Κατάρτισης 
(Ι.Ε.Κ.) και των Σχολών Επαγγελματικής Κατάρ¬ 
τισης (Σ.Ε.Κ.)». 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 5, 8, 9 και 10 του άρθρου 25 
του ν. 4186/2013 «Αναδιάρθρωση της Δευτεροβάθμι¬ 
ας Εκπαίδευσης και λοιπές διατάξεις» (Φ.Ε.Κ. Α' 193/ 
17-9-2013), όπως τροποποιήθηκε και ισχύει. 

2. Τις διατάξεις του ν. 4115/2013 «Οργάνωση και λει¬ 
τουργία Ιδρύματος Νεολαίας και Διά Βίου Μάθησης και 
Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατάξεις» 
(Φ.Ε.Κ. Α'24/30-01-2013), όπωςτροποποιήθηκε και ισχύει 
και ιδίως των άρθρων 13,14,15,16,17,18,20 και 27. 

3. Τις διατάξεις του ν. 3879/2010 «Ανάπτυξη της Διά 
Βίου Μάθησης και λοιπές διατάξεις» (Φ.Ε.Κ. Α' 163/ 
21-09-2010), όπωςτροποποιήθηκε και ισχύει. 

4. Τις διατάξεις του ν. 3979/2011 «Για την ηλεκτρονι¬ 
κή διακυβέρνηση και λοιπές διατάξεις» (Φ.Ε.Κ. Α' 138/ 
16-06-2011), όπως τροποποιήθηκε και ισχύει. 


5. Τιςδιατάξειςτου άρθρου 21 του ν. 4354/2015 (Φ.Ε.Κ. 
Α' 176/16-12-2015). 

6. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (Φ.Ε.Κ. Α' 112/13-07-2010), όπως τροποποιή¬ 
θηκε και ισχύει. 

7. Τις διατάξεις της παρ. 6 του άρθρου 5 του π.δ. 208/ 
2002 «Εκπαιδευτές Υποψηφίων Οδηγών, Σχολές Οδηγών, 
Κέντρα θεωρητικής Εκπαίδευσης Υποψηφίων Οδηγών και 
ρυθμίσεις συναφών θεμάτων» (Φ.Ε.Κ. Α' 194/23-08-2002), 
όπωςαντικαταστάθηκεμετοάρθροί 13παρ.3τουν.4070/ 
2012 «Ρυθμίσεις Ηλεκτρονικών Επικοινωνιών, Μεταφο¬ 
ρών, Δημοσίων Έργων και άλλες διατάξεις» (Φ.Ε.Κ. Α' 82/ 
10-04-2012) και ισχύει. 

8. Τις διατάξεις του π.δ. 51/2012 «Προσαρμογή της 
ελληνικής νομοθεσίας προς την Οδηγία 2006/126/ΕΚ 
του Ευρωπαϊκού Κοινοβουλίου και του Συμβουλίου της 
20ης Δεκεμβρίου 2006, όπως τροποποιήθηκε με τις Οδη¬ 
γίες 2008/65/ΕΚ της Επιτροπής της 27ης Ιουνίου 2008, 
2009/113/ΕΚ της Επιτροπής της 25ης Αυγούστου 2009 
και 2011 /94/ΕΚτης 28ης Νοεμβρίου 2011» (Φ.Ε.Κ. Α' 101 / 
27-04-2012) και ισχύει. 

9. Τις διατάξεις της με αριθμό Α3/οικ.50984/7947/2013 
απόφασης του Υπουργού Υποδομών, Μεταφορών και 
Δικτύων «Άδεια οδήγησης, εκπαίδευση και εξέταση 
υποψηφίων οδηγών μοτοποδηλάτων, μοτοσικλετών 
και αυτοκινήτων» (Φ.Ε.Κ. Β' 3056/2-12-2013) όπως ισχύει. 

10. Τηναριθ. 11790/2014 υπουργική απόφαση «Κανο¬ 
νισμός Λειτουργίας Σχολών Επαγγελματικής Κατάρτισης 
(Σ.Ε.Κ.) που υπάγονται στη Γενική Γραμματεία Διά Βίου 
Μάθησης (Γ.Γ.Δ.Β.Μ.)» (Φ.Ε.Κ. Β' 2780/2014). 

11. Την αριθ. 1320/Δ51/2014 κοινή υπουργική από¬ 
φαση «Ίδρυση και λειτουργία Πειραματικών Σχολών 
Επαγγελματικής Κατάρτισης Καλαμακίου και Ηρακλείου 
Κρήτης» (Φ.Ε.Κ. ΒΊ 34/2014). 

12. Την αριθ. 2944/2014 κοινή υπουργική απόφαση 
«Σύστημα Πιστοποίησης Αρχικής Επαγγελματικής Κα¬ 
τάρτισης των αποφοίτων των Ινστιτούτων Επαγγελμα¬ 
τικής Κατάρτισης (Ι.Ε.Κ.) και των Σχολών Επαγγελματικής 
Κατάρτισης (Σ.Ε.Κ.)» (Φ.Ε.Κ. Β' 1098/2014), όπως τροπο¬ 
ποιήθηκε με τις αριθ. 6529/2015 (Φ.Ε.Κ. Β' 1422/2015), 
3694/2016 (Φ.Ε.Κ. ΒΊ 354/2016), 28960/2016 (Φ.Ε.Κ. 
ΒΊ601/2016), Κ1/65286/2017 (Φ.Ε.Κ. ΒΊ508/2017) και 
ΚΙ /162387/2017 (Φ.Ε.Κ. Β' 3475/2017) όμοιες αποφάσεις 
και ισχύει. 

13. Την αριθ. 223742/Γ1/2017 υπουργική απόφαση 
«Κανονισμός Λειτουργίας του Εθνικού Οργανισμού Πι¬ 
στοποίησης Προσόντων και Επαγγελματικού Προσα¬ 
νατολισμού (Ε.Ο.Π.Π.Ε.Π.)» (Φ.Ε.Κ. Β' 4611/28-12-2017). 

14. Την αριθ. 87928/Γ1/4-6-2015 (Φ.Ε.Κ. τ. ΥΟΔΔ 407/ 
08-06-2015) απόφαση του Υπουργού Πολιτισμού, Παι¬ 
δείας και Θρησκευμάτων «Λήξη της θητείας του Δ.Σ. 
του Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.) και ορι¬ 
σμός νέου», όπωςτροποποιήθηκε και ισχύει. 

15. Τις διατάξεις της αριθ. 82147/Γ1/2017 (Φ.Ε.Κ. 
Υ.Ο.Δ.Δ. 235/18-05-2017) απόφασης του Υφυπουργού 

Παιδείας, Έρευνας και Θρησκευμάτων με θέμα: «Ορι¬ 
σμός Διευθύνοντος Συμβούλου του Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού (Ε.Ο.Π.Π.Ε.Π.)». 

16. Την αριθ. πρωτ. 1222/10-07-2017 απόφαση του 
Υπουργού Παιδείας, Έρευνας και Θρησκευμάτων «Συ¬ 
γκρότηση της Κεντρικής Εξεταστικής Επιτροπής Πι¬ 
στοποίησης Επαγγελματικής Κατάρτισης (Κ.Ε.Ε.Π.Ε.Κ.)», 
όπως τροποποιήθηκε με την αριθ. πρωτ. 1548/ 
10-10-2017 όμοια απόφαση. 

17. Την αριθ. 201408/Υ1/25-11-2016 απόφαση του 
Πρωθυπουργού και του Υπουργού Παιδείας, Έρευνας 
και Θρησκευμάτων «Ανάθεση αρμοδιοτήτων στον Υφυ¬ 
πουργό Παιδείας, Έρευνας και Θρησκευμάτων, Δημήτριο 
Μπαξεβανάκη» (Φ.Ε.Κ. Β' 3818/28-11 -2016). 

18. Την αριθ. Υ29/2015 (Φ.Ε.Κ. Β' 2168/09-10-2015) 
απόφαση του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομικών Γεώργιο 
Χουλιαράκη». 

19. Τις διατάξεις του π.δ. 80/2016 «Ανάληψη υποχρε¬ 
ώσεων από τους Διατάκτες» (Φ.Ε.Κ. Β' 145/5-8-2016). 

20. Την αριθ. 2373/31-01-2018 απόφαση της 293ης/ 
25-01-2018 Συνεδρίασης του Δ.Σ. του Ε.Ο.Π.Π.Ε.Π. θέμα 
23ο «Τροποποίηση της αριθ. 2944/2014 κοινής υπουρ¬ 
γικής απόφασης «Σύστημα Πιστοποίησης Αρχικής Επαγ¬ 
γελματικής Κατάρτισης των αποφοίτων των Ινστιτού¬ 
των Επαγγελματικής Κατάρτισης (Ι.Ε.Κ.) και των Σχολών 
Επαγγελματικής Κατάρτισης (Σ.Ε.Κ.)» (ΦΕΚ Β' 1098/2014), 
όπως ισχύει». 

21. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του προϋπο¬ 
λογισμού του Ν.Π.Ι.Δ. «Εθνικός Οργανισμός Πιστοποίη¬ 
σης Προσόντων και Επαγγελματικού προσανατολισμού» 
(Ε.Ο.Π.Π.Ε.Π.), εν όψει του γεγονότος ότι η παρούσα τρο¬ 
ποποίηση αφορά σε κατάργηση της υποχρέωσης κατα¬ 
βολής ανταποδοτικών τελών, για έκδοση αντιγράφων 
Διπλώματος και Πτυχίου Επαγγελματικής Ειδικότητας 
Εκπαίδευσης και Κατάρτισης καθώς και Βεβαιώσεων 
Πιστοποίησης Αρχικής Επαγγελματικής Κατάρτισης 
αποφοίτων Ι.Ε.Κ. 

22. Την αριθ. Φ.1 /Γ9ΠΝ/45410/Β1 /13-3-2018 εισήγηση 
του Προϊστάμενου της Γενικής Διεύθυνσης της Οικονο¬ 
μικής Υπηρεσίας του Υπουργείου Παιδείας, Έρευνας και 
Θρησκευμάτων. 

23. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολο¬ 
γισμού του ΕΟΠΠΕΠ. 

24. Το αριθ. πρωτ. ΓΔ/2428/31 -01 -2018 έγγραφο του 
Ε.Ο.Π.Π.Ε.Π. για την υπογραφή σχεδίου κοινής υπουργι¬ 
κής απόφασης με τίτλο: Τροποποίηση της αριθ. 2944/ 
2014 κοινής υπουργικής απόφασης «Σύστημα Πιστοποί¬ 
ησης Αρχικής Επαγγελματικής Κατάρτισης των αποφοί¬ 
των των Ινστιτούτων Επαγγελματικής Κατάρτισης (Ι.Ε.Κ.) 
και των Σχολών Επαγγελματικής Κατάρτισης (Σ.Ε.Κ.)», 
αποφασίζουμε: 

Τροποποιούμε την αριθ. 2944/2014 κοινή υπουργική 
απόφαση «Σύστημα Πιστοποίησης Αρχικής Επαγγελ¬ 
ματικής Κατάρτισης των αποφοίτων των Ινστιτούτων 
Επαγγελματικής Κατάρτισης (Ι.Ε.Κ.) και των Σχολών Επαγ¬ 


γελματικής Κατάρτισης (Σ.Ε.Κ.)» (Φ.Ε.Κ. Β' 1098/2014), 
όπως τροποποιήθηκε με τις αριθ. 6529/2015 (Φ.Ε.Κ. Β' 
1422/2015), 3694/2016 (Φ.Ε.Κ. Β' 1354/2016), 28960/2016 
(Φ.Ε.Κ. Β' 1601/2016), Κ1/65286/2017 (Φ.Ε.Κ. Β' 1508/ 
2017) και Κ1/162387/2017 (Φ.Ε.Κ. Β' 3475/2017) όμοιες 
αποφάσεις και ισχύει, ως ακολούθως: 

Άρθρο 1 

Ι.Το άρθρο 11 του κεφαλαίου Α' αντικαθίσταται, ως 
εξής: 

«Άρθρο 11 

Εξέταστρα. 

1 .Τα εξέταστρα για τη συμμετοχή των υποψηφίων στις 
Εξετάσεις Πιστοποίησης της Αρχικής Επαγγελματικής 
Κατάρτισηςτων αποφοίτων Ι.Ε.Κ. και Σ.Ε.Κ. ορίζονται ως 
ακολούθως: 

1.1. Για όλες τις ειδικότητες των Ι.Ε.Κ.: 

Για τη συμμετοχή στο θεωρητικό Μέρος: 50,00 ευρώ. 
Για τη συμμετοχή στο πρακτικό Μέρος: 50,00 ευρώ. 

1.2. Ειδικά για την ειδικότητα «Εκπαιδευτής υποψηφί¬ 
ων οδηγών αυτοκινήτων και μοτοσικλετών»: 

Για τη συμμετοχή στο θεωρητικό Μέρος: 50,00 ευρώ 
για τη γραπτή εξέταση και 50,00 ευρώ για την προφο¬ 
ρική εξέταση. 

Για τη συμμετοχή στο πρακτικό Μέρος: 50,00 ευρώ 
ανά κατηγορία οχήματος. 

2. Για όλες τις ειδικότητες των Σ.Ε.Κ.: 

Για τη συμμετοχή στο θεωρητικό Μέρος: 50,00 ευρώ. 
Για τη συμμετοχή στο πρακτικό Μέρος: 50,00 ευρώ. 

3. Τα εξέταστρα κατατίθενται από τον υποψήφιο επ’ 
ονόματί του σε τραπεζικό λογαριασμό του Ε.Ο.Π.Π.Ε.Π. 
και με τη διαδικασία που καθορίζεται στη σχετική ανα¬ 
κοίνωση του προγραμματισμού των εξετάσεων». 

2. Οι παράγραφοι 4 και 5 του άρθρου 23 του κεφα¬ 
λαίου Β' αντικαθίστανται, ως εξής: 

«4. Το δίπλωμα και το πτυχίο εκδίδεται άπαξ και δεν 
αντικαθίσταται παρά μόνο σε περίπτωση απώλειας. 
Στην περίπτωση αυτή χορηγείται στο δικαιούχο από τον 
Ε.Ο.Π.Π.Ε.Π. «αντίγραφο», το οποίο έχει την ισχύ πρωτο¬ 
τύπου (βλ. υπόδειγμα 2 και 4 του παραρτήματος I), ύστε¬ 
ρα από αίτησή του, η οποία συνοδεύεται από δήλωση 
απώλειας στην αστυνομία. 

5. Μετά την ανακοίνωση των αποτελεσμάτων ο 
Ε.Ο.Π.Π.Ε.Π. χορηγεί ηλεκτρονικά στους δικαιούχους, 
μέσω του ιστοτόπου του και με τη διαδικασία που κα¬ 
θορίζεται στη σχετική ανακοίνωση, «Βεβαίωση Πιστοποί¬ 
ησης Αρχικής Επαγγελματικής Κατάρτισης αποφοίτων 
Ι.Ε.Κ.», η οποία επέχει θέση διπλώματος ή πτυχίου, στην 
οποία αναγράφεται ο μέσος όρος της βαθμολογίας του 
θεωρητικού μέρους των εξετάσεων (βλ. υπόδειγμα 5 και 
6 του παραρτήματος I). Η εν λόγω βεβαίωση πιστοποί¬ 
ησης χορηγείται και μετά την έκδοση και χορήγηση του 
διπλώματος ή πτυχίου». 

3. Οι παράγραφοι 1 και 2 του άρθρου 26 του κεφα¬ 
λαίου Γ' αντικαθίστανται, ως εξής: 

«1. Μετά την έκδοση των αποτελεσμάτων κατά τη δια¬ 
δικασία της παρ. 1 του άρθρου 23 της παρούσας απόφα¬ 
σης εκδίδεται το Δίπλωμα Επαγγελματικής Ειδικότητας 

Εκπαίδευσης και Κατάρτισης επιπέδου 5 (βλ. υπόδειγμα 
1 του παραρτήματος I) άπαξ και δεν αντικαθίσταται παρά 
μόνο σε περίπτωση απώλειας. Στην περίπτωση αυτή χο¬ 
ρηγείται στο δικαιούχο από τον Ε.Ο.Π.Π.Ε.Π. «αντίγρα¬ 
φο», το οποίο έχει την ισχύ πρωτοτύπου (βλ. υπόδειγμα 2 
του παραρτήματος I), ύστερα από αίτησή του, η οποία 
συνοδεύεται από δήλωση απώλειας στην αστυνομία. 

2. Μετά την ανακοίνωση των αποτελεσμάτων ο 
Ε.Ο.Π.Π.Ε.Π. χορηγεί ηλεκτρονικά στους δικαιούχους, 
μέσω του ιστοτόπου του και με τη διαδικασία που κα¬ 
θορίζεται στη σχετική ανακοίνωση, «Βεβαίωση Πιστοποίησης 
Αρχικής Επαγγελματικής Κατάρτισης αποφοίτων Ι.Ε.Κ.», 
η οποία επέχει θέση διπλώματος και στην οποία αναγρά¬ 
φεται ο μέσος όρος της βαθμολογίας του θεωρητικού και 
του πρακτικού μέρους των εξετάσεων (βλ. υπόδειγμα 7 
του παραρτήματος I). Η εν λόγω βεβαίωση πιστοποίη¬ 
σης χορηγείται και μετά την έκδοση και χορήγηση του 
διπλώματος». 

4. Η παράγραφος 4 του άρθρου 33 του κεφαλαίου Δ' 
αντικαθίσταται, ως εξής: 

«4. Το πτυχίο εκδίδεται άπαξ και δεν αντικαθίσταται 
παρά μόνο σε περίπτωση απώλειας. Στην περίπτωση 
αυτή χορηγείται στο δικαιούχο από τον Ε.Ο.Π.Π.Ε.Π. 
«αντίγραφο», το οποίο έχει την ισχύ πρωτοτύπου (βλ. 
υπόδειγμα 24α του παραρτήματος III), ύστερα από αί¬ 
τησή του, η οποία συνοδεύεται από δήλωση απώλειας 
στην αστυνομία». 

5. Το άρθρο 34του κεφαλαίου Ε' αντικαθίσταται, ως εξής: 

«Άρθρο 34 

1. Οι δικαιούχοι ή κάτοχοι Διπλώματος Επαγγελματικής 
Κατάρτισης επιπέδου μεταδευτεροβάθμιας επαγγελμα¬ 
τικής κατάρτισης ή Πιστοποιητικού Επαγγελματικής Κα¬ 
τάρτισης επιπέδου I του καταργηθέντος Ν.Π.Δ.Δ. με την 
επωνυμία «Οργανισμός Επαγγελματικής Εκπαίδευσης 
και Κατάρτισης» (Ο.Ε.Ε.Κ.) σε περίπτωση που ουδέποτε 
τους χορηγήθηκε ή απώλεσαν το δίπλωμα ή πιστοποι¬ 
ητικό, με βάση τα τηρούμενα στον Ε.Ο.Π.Π.Ε.Π. αρχεία 
του Ο.Ε.Ε.Κ., λαμβάνουν από τον Ε.Ο.Π.Π.Ε.Π., μετά την 
υποβολή αίτησης, η οποία συνοδεύεται από σχετική 
υπεύθυνη δήλωση μη χορήγησης ή δήλωση απώλειας 
στην αστυνομία «Βεβαίωση Χορήγησης Διπλώματος 
Επαγγελματικής Κατάρτισης» ή «Βεβαίωση Χορήγη¬ 
σης Πιστοποιητικού Επαγγελματικής Κατάρτισης», η 
οποία υπογράφεται από το Διευθύνοντα Σύμβουλο του 
Ε.Ο.Π.Π.Ε.Π. Η, ως άνω, βεβαίωση επέχει θέση διπλώμα¬ 
τος ή πιστοποιητικού και περιλαμβάνει το μέσο όρο της 
βαθμολογίας του θεωρητικού μέρους των εξετάσεων (βλ. 
υποδείγματα 9-9α έως 10-10α και του παραρτήματος I). 
Ειδικά η «Βεβαίωση Χορήγησης Διπλώματος Επαγγελ¬ 
ματικής Κατάρτισης» της ειδικότητας «Εκπαιδευτής 
Υποψηφίων Οδηγών Αυτοκινήτων και Μοτοσικλετών» 
περιλαμβάνει το μέσο όρο της βαθμολογίας του Θεω¬ 
ρητικού και του πρακτικού μέρους των εξετάσεων (βλ. 
υποδείγματα 11 και 11 α του παραρτήματος I). 

2. Στους δικαιούχους Διπλώματος Επαγγελματικής 
Κατάρτισης επιπέδου μεταδευτεροβάθμιας επαγγελμα¬ 
τικής κατάρτισης ή Πιστοποιητικού Επαγγελματικής Κα¬ 
τάρτισης επιπέδου I του καταργηθέντος Ν.Π.Δ.Δ. με την 


επωνυμία «Οργανισμός Επαγγελματικής Εκπαίδευσης 
και Κατάρτισης» (Ο.Ε.Ε.Κ.) χορηγείται κατόπιν αιτήσεως 
τους «Βεβαίωση πιστοποίησης» (βλ. υποδείγματα 10β 
και 11 β του παραρτήματος I) στην οποία αναγράφεται 
η ακριβής χρήση της βεβαίωσης. 

3. Στον Ε.Ο.Π.Π.Ε.Π. τηρείται σε ψηφιακή και έντυπη 
μορφή αρχείο όλων των βεβαιώσεων που χορηγούνται». 

6. Τα υποδείγματα 5, 6, 7 του παραρτήματος I και 23, 
23α, 23β, του παραρτήματος II προσαρτώνται στο τέλος 
της παρούσας. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Απριλίου 2018 
Οι Υπουργοί 

Υφυπουργός 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΔΗΜΗΤΡΙΟΣ ΜΠΑΞΕΒΑΝΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 58168/Δ2 (3) 

Λειτουργία Καλλιτεχνικών Γενικών Λυκείων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των εδαφ. γ' και δ' τηςπαρ. 9 του άρ¬ 
θρου 8 του ν. 1566/1985 (Α' 167) όπως τροποποιήθηκαν 
με την παρ. 2 του άρθρου 7 του ν. 2525/1997 (Α' 188). 

2) Τις διατάξεις του άρθρου 16τουν. 1824/1988 (Α' 
296), με το οποίο κυρώθηκε η με αριθ. πρωτ. Γ2/3345/ 
02.09.1988 υπουργική απόφαση (Β' 649) «Ίδρυση και 
λειτουργία μουσικών σχολείων». 

3) Τις διατάξεις της παρ. 16 του άρθρου 8 του ν. 3194/ 
2003 (Α' 267) «Ρύθμιση εκπαιδευτικών θεμάτων και άλ¬ 
λες διατάξεις». 

4) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5) Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

6) Την αριθ. πρωτ. 106486/Δ2/29-06-2016 υπουργική 
απόφαση (Β' 2107) «Ωρολόγιο προγραμμάτων μαθημά¬ 
των των Α', Β' και Γ'τάξεων Καλλιτεχνικού Γυμνασίου και 
των Α', Β' και Γ' τάξεων Γενικού Καλλιτεχνικού Λυκείου» 
όπως έχει τροποποιηθεί και ισχύει. 

7) Την αριθ. πρωτ. 7885/Δ2/19-01-2016 υπουργική 
απόφαση (Β' 190) «Προγράμματα Σπουδών των μαθη¬ 
μάτων Καλλιτεχνικής Παιδείας του Γενικού Καλλιτεχνικού 
Λυκείου». 

8) Την αριθ. πρωτ. 118601/Δ2/19-07-2016 υπουργική 
απόφαση (Β' 2461) «Αναθέσεις διδασκαλίας Καλλιτεχνι- 

κών μαθημάτων των Α', Β' και Γ' τάξεων Καλλιτεχνικού 
Γυμνασίου και των Α', Β' και Γ' τάξεων Γενικού Καλλιτε¬ 
χνικού Λυκείου». 

9) Τις διατάξεις του άρθρου 11 και 33 του ν. 4452/2017 
(Α' 17). 

10) Την αριθ. 05/2018 πράξη της Επιτροπής Καλλιτε¬ 
χνικών Σχολείων. 

11) Την αριθ. πρωτ. 180168/Δ2/10-11-2015 (ΦΕΚ 850 
ΥΟΔΔ) Συγκρότηση Καλλιτεχνικής Επιτροπής όπως τρο¬ 
ποποιήθηκε και ισχύει. 

12) Το π.δ. 46/2016 (Α' 74) «Αξιολόγηση των μαθη¬ 
τών του Γενικού Λυκείου» όπως έχει τροποποιηθεί με το 
π.δ. 8/2017 (Α' 15) και τον ν. 4521/2018 (ΦΕΚ Α' 38). 

13) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για δαπά¬ 
νες που καλύπτονται από αυτόν σύμφωνα με τη αριθ. 
πρωτ. Φ. 1 /Γ/34/50881 /Β1 /28-03-2018 εισήγηση του άρ¬ 
θρου 24 του ν. 4270/2014 (Α' 143) όπως αντικαταστά- 
θηκε με το άρθρο 10 παρ. 6 του ν. 4337/2015 (Α' 129) 
της Γενικής Δ/νσης Οικονομικών Υπηρεσιών του 
ΥΠ.Π.Ε.Θ., αποφασίζουμε: 

Α. ΜΕΤΕΓΓΡΑΦΕΣ ΜΑΘΗΤΩΝ 

1. Μετεγγραφές μαθητών σε οποιαδήποτε τάξη του 
Καλλιτεχνικού Λυκείου, από άλλο Καλλιτεχνικό Λύκειο 
πραγματοποιούνται: 

Α. έως τη συμπλήρωση του ανώτατου ορίου των είκοσι 
επτά (27) μαθητών σε κάθε τμήμα τάξης, αν ο πίνακας επι- 
λαχόντων έχει εξαντληθεί πριν από την 31 η Οκτωβρίου, 

Β. έως τη συμπλήρωση του ανώτατου ορίου των είκο¬ 
σι επτά (27) μαθητών σε κάθε τμήμα τάξης και εφόσον 
έχει συμπληρωθεί το όριο των είκοσι πέντε (25) από τον 
πίνακα επιλαχόντων έως την 31 η Οκτωβρίου και 

Γ. μετά την 31 η Οκτωβρίου έως τη συμπλήρωση του 
ανώτατου ορίου των είκοσι επτά (27) μαθητών σε κάθε 
τμήμα τάξης. 

2. Εφόσον οι αιτήσεις για μετεγγραφή είναι περισσό¬ 
τερες από μία, οι μετεγγραφές γίνονται με σειρά προτε¬ 
ραιότητας σύμφωνα με τον αριθμό πρωτοκόλλου της 
αίτησης μετεγγραφής του ενδιαφερομένου στο Καλλι¬ 
τεχνικό Λύκειο. 

3. Ο μαθητής που, ενώ φοιτά σε τάξη του Καλλιτε¬ 
χνικού Λυκείου, αποφασίζει για λόγους προσωπικούς 
ή οικογενειακούς, να μετεγγραφεί σε Σχολείο Γενικής 
Παιδείας, δύναται, εφόσον το επιθυμεί, να επανεγγραφεί 
στην αντίστοιχη τάξη του Καλλιτεχνικού Λυκείου υπό την 
προϋπόθεση ότι δεν έχουν παρέλθει δύο μήνες από την 
αρχική αίτηση μετεγγραφής του και εφόσον δεν έχει συ¬ 
μπληρωθεί ο αριθμός μαθητών στην τάξη σύμφωνα με 
τα ανωτέρω. Κατά τα λοιπά, ισχύουν τα χρονικά όρια που 
ορίζονται από τις κείμενες διατάξεις για τις μετεγγραφές. 

Β. ΚΑΤΑΤΑΚΤΗΡΙΕΣ ΕΞΕΤΑΣΕΙΣ - ΕΞΕΤΑΣΤΕΑ ΥΛΗ ΑΝΑ 
ΚΑΤΕΥΘΥΝΣΗ ΚΑΙ ΑΝΑΤΑΞΗ 

1. Εφόσον προκύψουν κενές θέσεις στις Α' και Β' τάξεις 
Καλλιτεχνικού Λυκείου από μετεγγραφή, απομάκρυνση 
μαθητών ή οποιοδήποτε άλλο λόγο, τότε αυτές οι κενές 
θέσεις συμπληρώνονται μέσω κατατακτηρίων εξετάσε¬ 
ων που πραγματοποιούνται εντός του τρίτου δεκαήμε¬ 
ρου του μηνός Σεπτεμβρίου κάθε σχολικού έτους. 


2. Με απόφαση του οικείου Διευθυντή Δευτεροβάθ¬ 
μιας Εκπαίδευσης, η οποία εκδίδεται έως την 12η Σε¬ 
πτεμβρίου κάθε έτους, μετά από σχετική εισήγηση του 
Διευθυντή του Καλλιτεχνικού Σχολείου, προκηρύσσονται 
οι τυχόν κενές θέσεις στις τάξεις Α' και Β 'τάξεις του Καλ¬ 
λιτεχνικού Λυκείου. 

Οι αιτήσεις των ενδιαφερομένων γονέων-κηδεμόνων 
μπορούν να υποβληθούν από την ημέρα της προκήρυ¬ 
ξης των κενών θέσεων και έως και 3 (τρεις) ημέρες πριν 
από τη διεξαγωγή των εξετάσεων. 

Κάθε μαθητής έχει τη δυνατότητα να είναι υποψήφιος 
σε μια ή δυο κατευθύνσεις. 

Σε περίπτωση που ένας μαθητής επιθυμεί να είναι υπο¬ 
ψήφιος σε δύο κατευθύνσεις, τότε ο γονέας/κηδεμόνας 
του υποβάλλει διαφορετική αίτηση για κάθε κατεύθυν¬ 
ση. Όσον αφορά την κατεύθυνση Χορού, οι γονείς/κη¬ 
δεμόνες μαζί με την αίτηση συμμετοχής στη διαδικασία 
επιλογής πρέπει να προσκομίσουν Ιατρικές Βεβαιώσεις 
υγείας και καλής φυσικής/ορθοπεδικής κατάστασης 
από Παθολόγο/Παιδίατρο και από Ορθοπεδικό γιατρό, 
στις οποίες θα αναφέρεται η δυνατότητα φοίτησης των 
μαθητών στην κατεύθυνση Χορού των Καλλιτεχνικών 
Λυκείων. 

3. Οι εξετάσεις αυτές διενεργούνται από Επιτροπή Κα¬ 
τατακτηρίων Εξετάσεων που ορίζεται με απόφαση της 
οικείας Περιφερειακής Διεύθυνσης Εκπαίδευσης ύστερα 
από πρόταση του Διευθυντή του Καλλιτεχνικού Σχολείου 
και εισήγηση του οικείου Διευθυντή Δ/θμιας Εκπ/σης. 

Οι Επιτροπές Επιλογής Μαθητών στα Καλλιτεχνικά 
Λύκεια είναι τριμελείς και αποτελούνται από καθηγητές 
(μόνιμους, αναπληρωτές, ωρομίσθιους) του Καλλιτεχνι¬ 
κού Σχολείου ή όμορου σχολείου ή σχολής, εκπαιδευ¬ 
τικού ιδρύματος, Α.Ε.Ι., οι οποίοι διδάσκουν μαθήματα 
Καλλιτεχνικής Παιδείας ή Σχολικό σύμβουλο της αντί¬ 
στοιχης ειδικότητας ή Μέλος της Επιτροπής Καλλιτεχνι¬ 
κών Σχολείων. Σε περίπτωση συμμετοχής Συμβούλου ή 
Μέλους της Επιτροπής Καλλιτεχνικών Σχολείων, αυτοί 
θα ορίζονται ως Πρόεδροι. Η σύνθεση της επιτροπής: 
Πρόεδρος, μέλη, γραμματέας, αναπληρωματικό μέλος, 
θα αναγράφεται στην απόφαση του Περιφερειακού Δι¬ 
ευθυντή Εκπαίδευσης. 

Σύνθεση επιτροπών: 

α) Στην Κατεύθυνση Εικαστικών Τεχνών: Τρεις (3) εκ¬ 
παιδευτικοί κλάδου ΠΕ08 - Καλλιτεχνικών Μαθημάτων 
και ένας (1) εκπαιδευτικός οποιουδήποτε κλάδου ως 
γραμματέας. Ο γραμματέας δεν έχει δικαίωμα βαθμο¬ 
λόγησης. 

β) Στην Κατεύθυνση θεάτρου - Κινηματογράφου: 
Τρεις (03) εκπαιδευτικοί που διδάσκουν τα μαθήματα: 
Υποκριτικής, Αυτοσχεδιασμού, Αγωγής του λόγου και 
Κινηματογράφου ή/και άλλοι πληρούντες τις απαιτού- 
μενες προϋποθέσεις για να διδάξουν τα μαθήματα: Υπο¬ 
κριτικής, Αυτοσχεδιασμού, Αγωγής του λόγου και Κινη¬ 
ματογράφου και ένας (1) εκπαιδευτικός οποιουδήποτε 
κλάδου ως γραμματέας. Ο γραμματέας δεν έχει δικαίωμα 
βαθμολόγησης. 

γ) Στην Κατεύθυνση Χορού: Δύο (2) εκπαιδευτές ή 
άλλοι διδάσκοντες: Κλασικό Χορό, Σύγχρονο Χορό και 




Τεύχος Β' 1365/20.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


14919 


ένας (1) εκπαιδευτικός κλάδου ΠΕ11 - Φυσικής Αγωγής 
με ειδικότητα Παραδοσιακού χορού. Επίσης ένας (1) 
εκπαιδευτικός οποιουδήποτε κλάδου ως γραμματέας. 
Ο γραμματέας δεν έχει δικαίωμα βαθμολόγησης. Επίσης, 
ορίζεται ένας/μιαδιδάσκων/ουσατο μάθημα χορού για 
την επίδειξη ασκήσεων και για το αρχικό ζέσταμα. 

Όλες οι παραπάνω επιτροπές έχουν και ένα αναπλη¬ 
ρωματικό μέλος που ορίζεται με την ίδια απόφαση. 

Οι υποψήφιοι μαθητές των Καλλιτεχνικών Γυμνασίων 
αξιολογούνται και από τα τρία (3) μέλη της Επιτροπής 
Επιλογής Μαθητών. 

Ο Διευθυντής του Καλλιτεχνικού Σχολείου ή ο ανα¬ 
πληρωτής του έχει την αποκλειστική αρμοδιότητα για 
τη διοικητική στήριξη της διαδικασίας επιλογής. 

4. Η εξεταστέα ύλη των κατατακτηρίων εξετάσεων 
για την Α' Λυκείου θα προέρχεται από τη διδαχθείσα 
ύλη της Γ' τάξης του Καλλιτεχνικού Γυμνασίου ενώ η 
εξεταστέα ύλη των κατατακτηρίων εξετάσεων για τη Β' 
τάξη Λυκείου από τη διδαχθείσα ύλη της Α' τάξης του 
Καλλιτεχνικού Λυκείου. 

Η ύλη ορίζεται από το κάθε σχολείο μέχρι το τέλος 
Ιουνίου και αναρτάται στην ιστοσελίδα του σχολείου και 
της οικείας Διεύθυνσης Δευτεροβάθμιας. 

Κατευθύνσεις 

Οι εξετάσεις χωρίζονται σε τρεις ενότητες ανά κατεύ¬ 
θυνση ως εξής: 

Κατεύθυνση εικαστικών για κατατακτήριες Α' Λυκείου 

Α) Δημιουργία εικαστικού έργου. Οι υποψήφιοι μαθη¬ 
τές εντός συγκεκριμένου χρονικού πλαισίου (έως 3 ώρες) 
σχεδιάζουν/ζωγραφίζουν πάνω σε ένα θέμα που θα τους 
δοθεί προερχόμενο από την ύλη του μαθήματος ΕΙΚΑΣΤΙ¬ 
ΚΟ ΕΡΓΑΣΤΗΡΙ της Γ' τάξης Γυμνασίου του Καλλιτεχνικού 
Σχολείου. Το χαρτί σχεδίου θα είναι διαστάσεων 30x50 
εκ. στο οποίο μπορεί να χρησιμοποιηθεί η πίσω σελίδα 
ως πρόχειρο. Τα χρώματα που μπορούν να έχουν μαζί 
τους είναι: υδατοχρώματα (τέμπερες, ακρυλικά χρώματα, 
ακουαρέλα), χρώματα παστέλ, μαρκαδόροι, ξυλομπο- 
γιές, μολύβι, ΕΚΤΟΣ από λαδομπογιές. 

Β) Κείμενο 300 λέξεων όπου ο υποψήφιος αναπτύσσει 
γραπτώςτο θέμα που έχει δοθεί στην Α' ενότητα. 

Γ) Συνέντευξη/συζήτηση με την Επιτροπή Επιλογής 
Μαθητών, διάρκειας περίπου 10 λεπτών, όπου ο υπο¬ 
ψήφιος θα έχει τη δυνατότητα εκτός των άλλων να ανα¬ 
φερθεί και στους λόγους για τους οποίους επιθυμεί να 
φοιτήσει σε Καλλιτεχνικό Σχολείο. 

Ποσοστά ανά ενότητα στον τελικό βαθμό με άριστα 
το 100 είναι: Α: 60, Β:30, Γ:10. 

Κατεύθυνση θεάτρου-κινηματογράφου για κατατα¬ 
κτήριες Α' Λυκείου 

Α) Υποκριτική με βάση ένα κείμενο που θα έχει προ¬ 
ετοιμάσει ο υποψήφιος από την ύλη της Γ' τάξης Καλλι¬ 
τεχνικού Γυμνασίου. 

Β) Αυτοσχεδιασμός (σε ομάδες έως 5 ατόμων) με θέμα που 
δίνει η Επιτροπή Επιλογής Μαθητών την ώρα των εξετάσεων. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/ φωτογραφίες που επιλέγει 
ο υποψήφιος από ένα σύνολο εικόνων που θα δοθούν 
(περίπου 9 εικόνες). 


Ποσοστά ανά ενότητα στον τελικό βαθμό με άριστα 
το 100 είναι: Α:40, Β:30, Γ:30. 

Κατεύθυνση χορού για κατατακτήριες Α' Λυκείου 

Α) Αυτοσχεδιασμός με μουσική που θα έχει επιλέξει 
ο ίδιος ο υποψήφιος και θα φέρει μαζί του σε εά ή άλλο 
μέσο. 

Β) Κινησιολογικό μοτίβο από τον κλασικό και σύγχρο¬ 
νο χορό καθ' υπόδειξιν του εξεταστή/χορευτή. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/ φωτογραφίες που επιλέγει 
ο υποψήφιος από ένα σύνολο που θα δοθούν και θα 
αφορούν στο χορό (περίπου 9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α:40, Β:30, Γ:30. 

Κατεύθυνση εικαστικών για κατατακτήριες Β' Λυκείου 

Α) Δημιουργία εικαστικού έργου. Οι υποψήφιοι μαθη¬ 
τές εντός του συγκεκριμένου χρονικού πλαισίου σχεδιά¬ 
ζουν/ζωγραφίζουν πάνω σε ένα θέμα που θα τους δοθεί 
προερχόμενο από την ύλη του μαθήματος ΖΩΓΡΑΦΙΚΗ 
της Α' τάξης Λυκείου του Καλλιτεχνικού Σχολείου. 

Το χαρτί σχεδίου θα είναι διαστάσεων 30x50 εκ. στο 
οποίο μπορεί να χρησιμοποιηθεί η πίσω σελίδα ως πρό¬ 
χειρο. Τα χρώματα που μπορούν να έχουν μαζί τους είναι: 
υδατοχρώματα (τέμπερες, ακρυλικά χρώματα, ακουαρέ¬ 
λα), χρώματα παστέλ, μαρκαδόροι, ξυλομπογιές, μολύβι, 
ΕΚΤΟΣ από λαδομπογιές. 

Β) Κείμενο 300 λέξεων όπου ο υποψήφιος αναπτύσσει 
γραπτώς το θέμα που έχει δοθεί στην Α' ενότητα. 

Γ) Συνέντευξη/συζήτηση με την Επιτροπή Επιλογής 
Μαθητών διάρκειας περίπου 10 λεπτών, όπου ο υπο¬ 
ψήφιος θα έχει τη δυνατότητα εκτός των άλλων να ανα¬ 
φερθεί και στους λόγους για τους οποίους επιθυμεί να 
φοιτήσει σε Καλλιτεχνικό Σχολείο. 

Ποσοστά ανά ενότητα στον τελικό βαθμό με άριστα 
το 100 είναι: Α:60, Β:30, Γ:10. 

Κατεύθυνση θεάτρου-κινηματογράφου για κατατα¬ 
κτήριες Β' Λυκείου 

Α) Υποκριτική με βάση ένα κείμενο που θα έχει προε¬ 
τοιμάσει ο υποψήφιος από την ύλη της Α' τάξης Καλλι¬ 
τεχνικού Λυκείου. 

Β) Αυτοσχεδιασμός (σε ομάδες έως 5 ατόμων) με θέμα 
που δίνει η Επιτροπή Επιλογής Μαθητών την ώρα των 
εξετάσεων. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/ φωτογραφίες που επιλέγει 
ο υποψήφιος από ένα σύνολο που θα δοθούν (περίπου 
9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α:40, Β:30, Γ:30. 

Κατεύθυνση χορού για κατατακτήριες Β' Λυκείου 

Α) Αυτοσχεδιασμός με μουσική που θα έχει επιλέξει 
ο ίδιος ο υποψήφιος και θα φέρει μαζί του σε ςά ή άλλο 
μέσο. 

Β) Κινησιολογικό μοτίβο από τον κλασικό και σύγχρο¬ 
νο χορό καθ' υπόδειξιν του εξεταστή/χορευτή. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/ φωτογραφίες που διαλέγει 
ο υποψήφιος από ένα σύνολο που θα δοθούν και θα 
αφορούν στο χορό (περίπου 9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α:40, Β:30, Γ:30. 

Βαθμολογική βάση ανά θέμα στις Α' και Β' τάξεις 
Η βαθμολογική βάση ανά θέμα για την κάθε κατεύ¬ 
θυνση είναι η εξής: 

Εικαστικών: Ενότητες Α: 30, Β: 15, Γ: 5 
Θεάτρου/Κινηματογράφου: Ενότητες Α: 20, Β: 15, Γ: 15 
Χορού: Ενότητες Α: 20, Β: 15, Γ: 15 
Πίνακας αποτελεσμάτων 

Μετά το πέρας της διαδικασίας των κατατακτηρίων 
εξετάσεων συνέρχονται οι Ε.Κ.Ε. με πρόσκληση του 
Προέδρου τους και με βάση τα ειδικά φύλλα εξέτασης 
συντάσσει πρακτικό με πίνακα αποτελεσμάτων ανά κα¬ 
τεύθυνση για το σύνολο των εξετασθέντων κάθε τάξης 
κατά φθίνουσα βαθμολογική σειρά. 

Επιτυχόντες είναι όσοι έχουν συγκεντρώσει τουλάχι¬ 
στον τη βαθμολογική βάση ανά θέμα για την κάθε κα¬ 
τεύθυνση. Στον πίνακα αποτελεσμάτων εμφανίζονται με 
διακριτό τρόπο όλες οι κατηγορίες υποψηφίων: 

α) ΚΑΤΑΤΑΧΘΕΝΤΕΣ (σύμφωνα με τις προκηρυχθείσες 
θέσεις ανά τάξη). 

β) ΕΠΙΑΑΧΟΝΤΕΣ (όσοι έχουν επιτύχει τη βαθμολογική 
βάση ανά θέμα, αλλά κατατάσσονται σε θέση χαμηλό¬ 
τερη του τελευταίου καταταχθέντος). 

γ) ΜΗ ΕΠΙΤΥΧΟΝΤΕΣ (όσοι δεν έλαβαν την βαθμολο¬ 
γική βάση ανά θέμα) και 
δ) ΜΗ ΠΡΟΣΕΛΘΟΝΤΕΣ. 

Επισημαίνεται ότι σε καμία περίπτωση δεν μπορούν να 
εισαχθούν στο Καλλιτεχνικό Σχολείο υποψήφιοι που δεν 
έχουν επιτύχει τη βαθμολογική βάση ανά θέμα. 

Ο πίνακας επιλαχόντων που καταρτίζεται μετά το 
πέρας των κατατακτηρίων εξετάσεων παύει να ισχύει 
μετά από την 31 η Οκτωβρίου του σχολικού έτους που 
διενεργήθηκαν οι εν λόγω εξετάσεις. 

Με την ολοκλήρωση των κατατακτηρίων εξετάσεων 
για το σύνολο των υποψηφίων συντάσσεται πρακτικό 
του οποίου ακριβές φωτοαντίγραφο διαβιβάζεται στην 
οικεία Διεύθυνση Δ/θμιας Εκπ/σης. Ο πίνακας των απο¬ 
τελεσμάτων αναρτάται στο οικείο σχολείο την ίδια μέρα 
ή, το αργότερο, την επόμενη, προς ενημέρωση των εν¬ 
διαφερομένων. 

Η μετεγγραφή των μαθητών που κατατάχθηκαν γίνεται 
σύμφωνα με τις ισχύουσες διαδικασίες εντός πέντε (5) 
ημερών από την έκδοση των αποτελεσμάτων. 

Γ. ΔΙΔΑΚΤΙΚΟ ΕΤΟΣ 

Ι.Το διδακτικό έτος στα Καλλιτεχνικά Αύκεια αρχίζει 
την 1 η Σεπτεμβρίου και λήγει την 30η Ιουνίου του επό¬ 
μενου έτους. 

2. Κατά τη διάρκειατου διδακτικού έτους διεξάγεται η διδα¬ 
σκαλία των μαθημάτων και γίνονται οι κάθε είδους εξετάσεις. 

3. Η διδασκαλία των μαθημάτων στα Καλλιτεχνικά 
Λύκεια διεξάγεται σε δύο διδακτικές περιόδους που 
ονομάζονται τετράμηνα. 

4. Στα Καλλιτεχνικά Λύκεια η πρώτη περίοδος (Ιο τε¬ 
τράμηνο) διαρκεί από 11 Σεπτεμβρίου έως 20 Ιανου¬ 
άριου και η δεύτερη περίοδος (2ο τετράμηνο) από 21 
Ιανουάριου έως τη λήξη των μαθημάτων σύμφωνα με το 
άρθρο 1 τηςαριθμ. 10645/ΓΔ4/22-01 -2018 υπουργικής 
απόφασης (Β' 120). 


Δ. ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

Τα μαθήματα που διδάσκονται στο Καλλιτεχνικό Λύ¬ 
κειο διακρίνονται σε μαθήματα Γενικής Παιδείας και σε 
μαθήματα Καλλιτεχνικής Παιδείας. 

1. Για τα μαθήματα Γενικής Παιδείας των Καλλιτεχνικών 
Λυκείων ισχύουν όσα αναφέρονται στις ισχύουσες δια¬ 
τάξεις και αφορούν τα μαθήματα Γενικής Παιδείας που 
διδάσκονται στα Ημερήσια Γενικά Λύκεια. 

2. Τα μαθήματα Καλλιτεχνικής Παιδείας των Α' και Β' 
τάξεων του Καλλιτεχνικού Λυκείου ανήκουν στην ομάδα 
Γ' συμπεριλαμβανομένου και του μαθήματος επιλογής 
της Α' τάξης Καλλιτεχνική Παιδεία.Τα μαθήματα Καλλι¬ 
τεχνικής Παιδείαςτης Γ' τάξηςτου Γενικού Καλλιτεχνικού 
Λυκείου ανήκουν στην ομάδα Δ' συμπεριλαμβανομέ¬ 
νων και των μαθημάτων επιλογής της Γ' Τάξης 1) Μέσα 
Μαζικής Επικοινωνίας (ΜΜΕ) 2) Κεραμική, 3) Εργαστήρι 
Μάσκας και Θεατρικών Εξαρτημάτων, 4) Σκηνογραφία- 
Ενδυματολογία, 5) Ντοκιμαντέρ, 6) Θεωρία Τέχνης-Στοι- 
χεία Αισθητικής, 7) Φωτισμός Θεάτρου, 8) Δημιουργική 
Γραφή, 9) Κινηματογραφική Τεχνολογία-Φωτογραφία 
Κινηματογράφου, 10) Χορός για την Κάμερα. 

3. Το ωρολόγιο πρόγραμμα μαθημάτων των Καλλιτε¬ 
χνικών Σχολείων ορίζει ποια μαθήματα από τα παραπά¬ 
νω διδάσκονται σε κάθε τάξη του Καλλιτεχνικού Λυκείου. 

Ε. ΒΑΘΜΟΣ ΕΤΗΣΙΑΣ ΕΠΙΔΟΣΗΣ ΑΝΑ ΜΑΘΗΜΑ-ΕΞΑ- 
ΓΩΓΗΤΟΥ ΒΑΘΜΟΥ ΠΡΟΑΓΩΓΗΣ Ή ΑΠΟΛΥΣΗΣ ΜΑΘΗ¬ 
ΤΩΝ ΚΑΛΛΙΤΕΧΝΙΚΟΥ ΛΥΚΕΙΟΥ 

1. Στα μαθήματα Γενικής Παιδείας των Καλλιτεχνικών 
Λυκείων, για την αξιολόγηση ισχύουν όσα προβλέπονται 
από τις κείμενες διατάξεις για τα Ημερήσια Γενικά Λύκεια. 

2. Για τα μαθήματα Καλλιτεχνικής Παιδείας ο τελικός 
βαθμός ανά μάθημα είναι ο Μ.Ο. των βαθμών των δύο 
τετραμήνων. 

3. α) Ο Γενικός Μέσος Όρος (Γ.Μ.Ο.) για τις Α' και Β' 
τάξεις του Καλλιτεχνικού Λυκείου προκύπτει από τον 
Μ.Ο. των βαθμών ετήσιας επίδοσης του μαθητή όλων 
των γραπτώς εξεταζόμενων μαθημάτων συμπεριλαμβα¬ 
νομένου και του μαθήματος της Ερευνητικής Εργασίας, 
όπου αυτό διδάσκεται, και εκφράζεται με προσέγγιση δε- 
κάτου. Η βαθμολογία του κάθε μαθητή στην «Ερευνητική 
Εργασία» προκύπτει ως ο μέσος όρος της αντίστοιχης 
βαθμολογίας του στα δυο τετράμηνα και εκφράζεται με 
προσέγγιση δεκάτου. 

β) Ο Γενικός Μέσος Όρος (Γ.Μ.Ο.) για τη Γ' τάξη Καλλι¬ 
τεχνικού Λυκείου προκύπτει από τον Μ.Ο. των βαθμών 
ετήσιας επίδοσης του μαθητή των γραπτώς και των μη 
γραπτώς εξεταζόμενων μαθημάτων με εξαίρεση τα μα¬ 
θήματα Καλλιτεχνικής Παιδείας και τη Φυσική Αγωγή και 
εκφράζεται με προσέγγιση δεκάτου. 

4. Για την προαγωγή των μαθητών των Α' και Β'τάξεων 
Καλλιτεχνικού Λυκείου απαιτείται γενικός μέσος όρος 
τουλάχιστον εννέα και πέντε δέκατα (9,5). Απαραίτητη 
προϋπόθεση για τη συνέχιση της φοίτησης των μαθητών 
των Α' και Β' τάξεων Καλλιτεχνικού Λυκείου σε Καλλιτε¬ 
χνικό Λύκειο είναι να έχουν βαθμό ετήσιας επίδοσης σε 
κάθε μάθημα Καλλιτεχνικής Παιδείας τουλάχιστον εννέα 
και πέντε δέκατα (9,5). 

5. α) Όταν οι μαθητές των Α' και Β' τάξεων του Καλ¬ 
λιτεχνικού Λυκείου δεν επιτύχουν τον γενικό μέσο όρο 

εννέα και πέντε δέκατα (9,5) και βαθμό ετήσιας επίδοσης 
εννέα και πέντε δέκατα (9,5) σε κάθε μάθημα Καλλιτε¬ 
χνικής Παιδείας, παραπέμπονται σε ειδική εξεταστική 
περίοδο το δεύτερο δεκαπενθήμερο του Ιουνίου του 
ιδίου έτους με τον τρόπο και τη διαδικασία των προα- 
γωγικών εξετάσεων, στα μαθήματα στα οποία ο βαθ¬ 
μός ετήσιας επίδοσης τους είναι μικρότερος του εννέα 
και πέντε δέκατα (9,5). Οι μαθητές στα μαθήματα της 
Καλλιτεχνικής Παιδείας εξετάζονται ενώπιον διμελούς 
επιτροπής, η οποία απαρτίζεται από τον διδάσκοντα 
εκπαιδευτικό και έναν ακόμη εκπαιδευτικό της ίδιας ή 
συγγενούς ειδικότητας. Τα αποτελέσματα τους δεν επι¬ 
δέχονται αναβαθμολόγηση. 

Εάν ύστερα από την ειδική εξεταστική περίοδο του 
δευτέρου δεκαπενθημέρου του Ιουνίου οι μαθητέςτων 
Α' και Β' τάξεων του Καλλιτεχνικού Λυκείου δεν επιτύ¬ 
χουν τον γενικό μέσο όρο εννέα και πέντε δέκατα (9,5), 
επαναλαμβάνουν τη φοίτησή τους στην ίδια τάξη και 
στην ίδια Καλλιτεχνική Κατεύθυνση. 

β) Όταν οι μαθητέςτων Α' και Β' τάξεων του Καλλιτε¬ 
χνικού Λυκείου επιτύχουν τον γενικό μέσο όρο εννέα και 
πέντε δέκατα (9,5), αλλά δεν επιτύχουν σε κάθε μάθημα 
Καλλιτεχνικής Παιδείας βαθμό ετήσιας επίδοσης εννέα 
και πέντε δέκατα (9,5), παραπέμπονται στην ειδική εξε¬ 
ταστική περίοδο του δεύτερου δεκαπενθημέρου του 
Ιουνίου και εξετάζονται ενώπιον διμελούς επιτροπής, 
η οποία απαρτίζεται από τον διδάσκοντα εκπαιδευτικό 
και έναν ακόμη εκπαιδευτικό της ίδιας ή συγγενούς ει¬ 
δικότητας. Τα αποτελέσματά τους δεν επιδέχονται ανα¬ 
βαθμολόγηση. 

Εάν ύστερα από την ειδική εξεταστική περίοδο του 
δεύτερου δεκαπενθημέρου του Ιουνίου οι μαθητές δεν 
επιτύχουν βαθμό ετήσιας επίδοσης τουλάχιστον εννέα 
και πέντε δέκατα (9,5) σε κάθε μάθημα Καλλιτεχνικής 
Παιδείας, τότε μετεγγράφονται υποχρεωτικά για να συνε- 
χίσουν τη φοίτησή τους σε άλλο Λύκειο στην αντίστοιχη 
τάξη προαγωγής τους. 

6. Για την απόλυση των μαθητών της Γ' τάξης Καλλι¬ 
τεχνικού Λυκείου απαιτείται γενικός μέσος όρος τουλά¬ 
χιστον εννέα και πέντε δέκατα (9,5). 

α. Όταν οι μαθητές της Γ' τάξης του Καλλιτεχνικού 
Λυκείου επιτύχουν τον γενικό μέσο όρο εννέα και πέ¬ 
ντε δέκατα (9,5), αλλά δεν επιτύχουν σε κάθε μάθημα 
Καλλιτεχνικής Παιδείας βαθμό ετήσιας επίδοσης εννέα 
και πέντε δέκατα (9,5), μπορούν να λάβουν απολυτήριο 
τίτλο μετά από την έκδοση αποτελεσμάτων της περι¬ 
όδου Ιουνίου, εφόσον με δήλωσή τους δεν επιθυμούν 
να παραπεμφθούν στην ειδική εξεταστική περίοδο του 
δεύτερου δεκαπενθήμερου του Ιουνίου. Αν συμμετά- 
σχουν στην ειδική εξεταστική περίοδο του δεύτερου 
δεκαπενθημέρου του Ιουνίου ανεξάρτητα από το βαθμό 
επίδοσής τους σε αυτήν, λαμβάνουν απολυτήριο τίτλο. 

β. Όταν οι μαθητές της Γ' τάξης του Καλλιτεχνικού 
Λυκείου δεν επιτύχουν τον γενικό μέσο όρο εννέα και 
πέντε δέκατα (9,5), παραπέμπονται σε ειδική εξεταστική 
περίοδο το δεύτερο δεκαπενθήμερο του Ιουνίου του 
ιδίου έτους με τον τρόπο και τη διαδικασία των απολυ¬ 
τηρίων εξετάσεων, στα μαθήματα στα οποία ο βαθμός 


ετήσιας επίδοσής τους είναι μικρότερος του εννέα και 
πέντε δέκατα (9,5). 

γ. Αν ύστερα από την ειδική εξεταστική περίοδο 
του Ιουνίου οι μαθητές της Γ' τάξης του Καλλιτεχνικού 
Λυκείου δεν επιτύχουν το γενικό μέσο όρο απόλυσης 
παραπέμπονται σε εξετάσεις στην ειδική εξεταστική 
περίοδο του Σεπτεμβρίου, στα μαθήματα στα οποία ο 
βαθμός επίδοσής τους είναι μικρότερος του εννέα και 
πέντε δέκατα (9,5). Αν στην ειδική εξεταστική περίοδο 
του Σεπτεμβρίου δεν επιτύχουν το γενικό μέσο όρο από¬ 
λυσης, επαναλαμβάνουν τη φοίτησή τους στην ίδια τάξη 
και στην ίδια Καλλιτεχνική Κατεύθυνση. 

Ειδικώς, οι μαθητές της Γ' τάξης, οι οποίοι δεν επιθυ¬ 
μούν να επαναλάβουν τη φοίτησή τους, δύνανται να 
προσέλθουν στις απολυτήριες εξετάσεις της τελευταί¬ 
ας τάξης το αμέσως επόμενο ή οποιοδήποτε άλλο σχο¬ 
λικό έτος, χωρίς να φοιτήσουν στην αντίστοιχη τάξη. 
Οι μαθητές αυτοί εξετάζονται προφορικά και γραπτά σε 
όλα τα μαθήματα Γενικής και Καλλιτεχνικής Παιδείας, με 
εξαίρεση το μάθημα της Φυσικής Αγωγής, και στην ύλη 
που εξετάζονται οι μαθητές που φοιτούν στη Γ' τάξη του 
Καλλιτεχνικού Λυκείου το συγκεκριμένο σχολικό έτος. 
Ο Διευθυντής του σχολείου συγκροτεί υπό την προεδρία 
του τριμελή επιτροπή από δύο καθηγητές της ίδιας ειδι¬ 
κότητας ή που έχουν σε ανάθεση το αντίστοιχο μάθημα, 
η οποία διενεργεί την προφορική και γραπτή εξέταση. 
Η προφορική εξέταση προηγείται της γραπτής. 

7. Στην περίπτωση που εξάγεται για μαθητή Καλλι¬ 
τεχνικού Λυκείου απορριπτικό αποτέλεσμα σε κλάδο/ 
κλάδους μαθήματος και ο συνολικός βαθμός στο μά¬ 
θημα ως μέσος όρος των βαθμών των κλάδων είναι 
επίσης απορριπτικός, ο μαθητής αυτός παραπέμπεται 
μόνο στον κλάδο/στους κλάδους του μαθήματος στον 
οποίον/στους οποίους υστέρησε. 

8. Στους αποφοίτους του Καλλιτεχνικού Λυκείου χορη¬ 
γείται απολυτήριος τίτλος, στον οποίο αναγράφονται όλα 
τα μαθήματα Γενικής και Καλλιτεχνικής Παιδείας, καθώς 
και η επίδοση ανά μάθημα. Στον Γ.Μ.Ο. απόλυσης δεν 
συνυπολογίζονται τα μαθήματα Καλλιτεχνικής Παιδείας. 

9. Για τις περιπτώσεις μαθητών που απουσιάζουν δικαι¬ 
ολογημένα από την εξέταση μαθήματος λόγω ασθένειας 
ή άλλου αποχρώντος λόγου, ισχύουν όσα προβλέπονται 
από τις κείμενες διατάξεις και την παρ. 2 του άρθρου 33 
του ν. 4452/2017 (Α' 17). 

ΣΤ. ΠΡΟΓΡΑΜΜΑΤΩΝ ΠΡΟΑΓΩΓΙΚΩΝ ΚΑΙ ΑΠΟΛΥΤΗ¬ 
ΡΙΩΝ ΕΞΕΤΑΣΕΩΝ 

Το πρόγραμμα των προαγωγικών και απολυτηρίων 
εξετάσεων των μαθημάτων ορίζεται από το Σύλλογο 
Διδασκόντων και ανακοινώνεται από τον Διευθυντή του 
Καλλιτεχνικού Σχολείου στους μαθητές, τουλάχιστον πέ¬ 
ντε (5) ημέρες πριν από την έναρξη των εξετάσεων. 

Ζ. ΦΟΙΤΗΣΗ ΜΑΘΗΤΩΝ 

Για το χαρακτηρισμό της φοίτησης των μαθητών 
των Καλλιτεχνικών Λυκείων ισχύει η αριθ. 10645/ΓΔ4/ 
22-01-2018 υπουργική απόφαση (Β' 120). 

Η. ΚΑΤ' ΙΔΙΑΝ ΔΙΔΑΧΘΕΝΤΕΣ 

Μαθητές του Καλλιτεχνικού Λυκείου που κατά τη δι¬ 
άρκεια της φοίτησής τους υπαχθούν στους/στις «κατ’ 

ιδίαν διδαχθέντες/χθείσες» εξετάζονται σύμφωνα με 
τις κείμενες διατάξεις για τους «κατ' ιδίαν διδαχθέντες/ 
χθείσες» μαθητές/τριες. 

Θ. ΑΛΛΕΣ ΔΙΑΤΑΞΕΙΣ 

1. Κάθε Καλλιτεχνικό Σχολείο οργανώνει τουλάχιστον 
μία Καλλιτεχνική εκδήλωση με τη συνεργασία όλων των 
καλλιτεχνικών ειδικοτήτων κατά τη διάρκεια του διδακτι¬ 
κού έτους. Οι εκδηλώσεις προγραμματίζονται από τον 
σύλλογο διδασκόντων. 

2. Για τους μαθητές με ειδικές εκπαιδευτικές ανάγκες 
που φοιτούν σε Καλλιτεχνικό Λύκειο και την κατανομή 
τους σε τμήματα ισχύει το άρθρο 11 του ν. 4452/2017 
(Α' 17). Για την εφαρμογή του ανωτέρω άρθρου ο μέ¬ 
γιστος αριθμός μαθητών ανά τμήμα είναι είκοσι πέντε 
(25) μαθητές. 


3. Όσα θέματα δεν αναφέρονται στην παρούσα υπουρ¬ 
γική απόφαση, ρυθμίζονται από τις πάγιες διατάξεις που 
ισχύουν για τα ημερήσια Γενικά Λύκεια. 

Από τη δημοσίευση της παρούσας υπουργικής από¬ 
φασης καταργούνται οι διατάξεις των με αριθ. 65517/ 
Δ2/20-04-2017 υπουργική απόφαση (Β' 1490) και 73340/ 
Δ2/04-05-2017 υπουργική απόφαση (Β' 1747). 

Η ισχύς της παρούσας ξεκινά από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 





14924 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 365/20.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@βΐ·9 ι ' 






















